./data/phi0474/phi057/phi0474.phi057.perseus-lat1.xml
M. Tullius Cicero
iam fortasse ad me veniet aut ne id       quidem, quoniam scripsit quid fieri vellet  sed scies continuo quid actum       sit  nos iam nihil nisi occulte  de       pueris quid agam? parvone navigio committam? quid mihi animi in navigando       censes fore? recordor enim aestate cum illo Rhodiorum       ἀφράκτῳ navigans quam fuerim sollicitus; quid duro       tempore anni actuariola fore censes? o rem undique miseram! Trebatius erat mecum, vir plane et civis bonus  quae ille monstra, di immortales! etiamne       Balbus in senatum venire cogitet? sed ei ipsi cras ad te       litteras dabo  Vettienum mihi amicum, ut scribis, ita puto esse  cum eo, quod ἀποτόμωσ ad me scripserat de       nummis curandis, θυμικώτερον eram iocatus  id tu, si ille aliter acceperit ac debuit, lenies  monetali autem adscripsi, quod ille ad me pro cos sed quoniam est homo et nos diligit, ipse quoque a nobis diligatur  vale